**Frivillighedspakke nr. 4**

På DMU’s Klublederseminar fik klubbernes udpegede frivillighedskoordinatorer en t-shirt, som symbol på at de er deres klubs frivillighedsansvarlig. Og netop frivillighedskoordinatorens vigtigste opgave; at få flere frivillige ind i klubben er temaet i DMU’s frivillighedspakke nr. 4.

**Der er to områder i denne pakke:**Det første område drejer sig om, hvordan man inddrager medlemmer, så de på sigt forhåbentlig kan blive i frivillige i klubben. DIF har udarbejdet et konkret værktøj, man som klub kan bruge. Heri er forslag til en arbejdsmodel, som tager afsæt i devisen: involvering i beslutninger skaber en fælles forståelse og sammenhængskraft i klubben. Du kan i vedhæftet se de konkrete redskaber, som DIF har udarbejdet til dette område.

Område nummer to ligger i forlængelse af ovenstående og handler om, hvordan du kan kortlægge kræfterne, dvs. hvordan du kan spørge om hjælp til definerede klubopgaver. DIF foreslår en ressourcebank, hvor opgaver og målgruppe skrives ned, som man senere kan tage frem til events, løb, generalforsamlinger, åben hus-arrangementer osv. osv.

Du kan se det konkrete værktøj i vedhæftet.

**Frivillighedskoordinator**DMU vil fortsat gerne opfordre klubberne til at udpege en frivillighedskoordinator i klubben, som skal være med til at koordinere og organisere frivilligheden. Hvis/når I har udpeget en, så skriv en mail til [mgt@dmusport.dk](mailto:mgt@dmusport.dk), så vil I modtage en t-shirt med posten til den nye frivillighedskoordinator.

Husk, at vi også har oprettet et punkt på forsiden af [www.dmusport.dk](http://www.dmusport.dk), som hedder ”Til klubbestyrelser”. Her kan nye såvel som rutinerede klubbestyrelsesmedlemmer hente hjælp til en lang række vigtige områder, såsom økonomi, licens, medlemssystem m.m.